Aleksandra Savior

Aleksandra Savior MakDermot(14 iyun1995,Portlend) — amerikalı müğənni, bəstəkar. Onun debüt studiya albomu "Belladonna of Sadness" 2017-ci ilin 7 aprel tarixindəColumbia Recordstərəfindən buraxılmışdır.İkinci studiya albomu "The Archer" 10 yanvar 2020-ci ildə işıq üzü görmüşdür.
Aleksandra Savior 14 iyun 1995-ci ildəOreqonştatınınPortlendşəhərində anadan olub.O, ana bətnində olarkən anasına uşaqlıq yolu xərçəngi diaqnozu qoyulmuş, xoşbəxtlikdən anası xəstəlikdən sağalmışdır. Bu hadisəyə görə atası onun orta adı kimi Xilaskar mənasına gələn Savior-u seçib.
Aleksandranın 12 yaşı olarkən valideynləri boşanmış, atası Nyu-Orlensə daşınmışdır. O, mahnı yazmağa 14 yaşında maraq göstərib. Musiqiçiliklə məşğul olan böyük qardaşından ilham alıb.Soulvəqranjjanrında olan mahnıları, ələlxüsus da atasının səsyazmalarını – Pearl Jam, Otis Redding və Jimi Hendrix kimi sənətçilərə qulaq asaraq böyüyüb. Yeniyetmə yaşlarında ikən dinləməkdən zövq aldığı musiqiçilər Jack White, Etta James və The Velvet Underground olmuşdur. O, bu yaşlarında vokal ifa etmək üzrə dərslər almışdır. Yuxarı siniflərdə oxuduğu dövrlərdə həmyaşıdlarının qısnaması ilə üzləmiş və bundan dolayı bir neçə dəfə orta məktəbi dəyişməli olmuşdur.
Aleksandra Savior 2012-ci ilin sentyabrında 17 yaşında olarkən Kortni Lavın "Big Jet Plane" mahnısına olan kover ifası videosunu YouTube platformasına yerləşdirmiş və diqqətləri öz üzərinə cəlb etmişdir.Rəy yazanlar onun gələcəyinin parlaq olduğunu düşünürdülər.O, 2013-cü ilin aprel ayında Kaliforniyadan olan dizayner Erin Fetherston üçün fotosessiya etdirmiş və debüt albomu üzərində işlədiyindən danışmışdır.Orta təhsilini 2013-cü ilin iyun ayında başa vurub.Öncə incəsənət məktəbinə daxil olmaq niyyətində olmuş, lakin sonradan fikrini dəyişərək musiqiçi kimi karyera qurmaq arzusu ilə Los-Ancelesə köçüb.Həmin il bir çox leybllardan təkliflər almış, axırda isə Columbia-nı seçmişdir. O, deyir ki, digər leybllar onun Keti Perri və Pink kimi məşhur pop müğənnilərinin üslubunda mahnı oxumasını şərt qoymuşdular. Musiqiçi-prodüser Linda Perri onun keyfiyyətlərini Fiona Epplınkına oxşatmışdır.
Aleksandra Savior 2014-cü ildə Los-Ancelesdə yaşayarkənArctic MonkeysvəThe Last Shadow Puppetsqrupuna görə tanınan ingilis musiqiçilərAleks Törnervə həmkarıCeyms Fordilə debüt studiya albomu üzərində işləməyə başlayıb.Debüt albom üçün düşünülən ilk ad "Strange Portrait" olmuşdur. Baxmayaraq ki, sonradan bu adı 1973-cü ildə çıxan "Belladonna of Sadness" adlı anime filminin adı ilə əvəz edilmişdir.O, əvvəlcə debüt albomunu səhnə adı kimi seçdiyi Alexandra Semitone ilə buraxmağı planlaşdırırdı.Ancaq, Törnerdən aldığı tövsiyəndən sonra bu səhnə adından imtina edib.İkisinin birlikdə albom üçün yazdıqları demo mahnılardan biri olan "Risk", 2015-ci ildə efirə girən "True Detective" serialının ikinci mövsümünün saundtrekində yer alır.Onun adı titrlərdə Alexandra Semitone olaraq göstərilmişdir.
Aleksandra Saviorun ilk rəsmi mahnısı olan "Shades" 17 iyun 2016-cı ildə yayımlanıb.O, Törner ilə səsyazma seansları zamanı yazdığı "Miracle Aligner" mahnısını debüt albomuna daxil etməkdən imtina etmişdir. Törner nəticədə bu mahnını təzədən yazaraqThe Last Shadow Puppetsqrupununikinci studiya albomunaəlavə edib.Savior özünün çəkdiyi bəzi rəsmləri sinqllarının üz qabığı kimi istifadə edir.
"Belladonna of Sadness" 2015-ci ilin iyun ayında yazılıb qurtarılsa da, buraxılmayıb. Saviorun sözlərinə görə albom üzərində bir az işləməyə ehtiyac vardı.O, həmin illərdə Los-Anceles,Nyu-YorkvəLondonkimi şəhərlərdə bir neçə məhdud konsert proqramı ilə çıxışlar etdi.Bu canlı çıxışlarda onu PAPA qrupunun üzvləri müşayiət edirdi.
Aleksandra Savior, Li Mişelin 2017-ci ildə buraxığı "Places" albomunda yer alan "Sentimental Memories" mahnısının həmmüəllifi olmuşdur. O, 2016-cı ildəBruklindəqurulmuş Dark Tea qrupunun "Providence Sky" mahnısında qonaq vokalist kimi çıxış edir.
O, debüt albomunun buraxılışından sonra yeni yazdığı mahnılardan olan demoları Columbia Records-a təqdim etdi. Çox keçməmiş səsyazma şirkətindən rədd cavabı alıb. Zira ki, onun debüt studiya albomu şirkətin gözlədiyi kommersiya performansını qarşılamırdı. Sonda leybl müqaviləyə son qoyub. Saviorun meneceri isə istefa vermişdir.Bu dövrlər onun üçün "çox çətin olmuşdu", o, karyerasının bitdiyini düşünürdü.O, bu üzdən Los-Ancelesdən ayrılaraq anasının yanına, Portlendə qayıtmışdır. Həmin vaxtlarda təhsilini davam etdirmək məqsədilə kollecə yazılıb. Sonralar prodüserDanger Mouseona təklif edib ki, Broken Bells qrupunun "Good Luck" mahnısı üçün vokal ifa etsin. Hansı ki, 2019-cu ilin sentyabrında buraxılıb.
Bir qədərdən sonra Broken Bells və The Shins qrupunun üzvü Ceyms Merser ondan demolarını göndərməsini rica edib. Bundan belə, Savior Danger Mouse-nin sahib olduğu "30th Century Records" şirkəti ilə saziş imzalayır. Bunun arxasınca o, 2019-cu ilin noyabrında prodüser Sem Koen ilə birlikdə Nyu-Yorkda yeni albomu üçün mahnılar yazmağa başlayıb.Aleksandra Savior 2019-cu ilin iyununda "Belladonna of Sadness"-in buraxılışından iki il sonra, ikinci studiya albomu "The Archer"-dən ilk sinql "Crying All The Time" ilə geri dönüb. Bu sinql 14 iyun 2019-cu ildə buraxılıb.Daha üç sinqlın yayımlanmasından sonra ikinci studiya albomu  "The Archer" 2020-ci ilin 10 yanvar tarixində 30th Century Records tərəfindən buraxılmışdır.